CELEX: 62017CN0675
Language: da
Date: 2017-11-30 00:00:00
Title: Sag C-675/17: Anmodning om præjudiciel afgørelse indgivet af Consiglio de Stato (Italien) den 30. november 2017 — Ministero della Salute mod Hannes Preindl

12.2.2018   
            
            
               DA
            
            
               Den Europæiske Unions Tidende
            
            
               C 52/23
            
         Anmodning om præjudiciel afgørelse indgivet af Consiglio de Stato (Italien) den 30. november 2017 — Ministero della Salute mod Hannes Preindl
   (Sag C-675/17)
   (2018/C 052/33)
   Processprog: italiensk
   
      Den forelæggende ret
   
   Consiglio de Stato
   
      Parter i hovedsagen
   
   
      Sagsøger: Ministero della Salute
   
      Sagsøgt: Hannes Preindl
   
      Præjudicielle spørgsmål
   
   
               1)
            
            
               Indebærer direktivets [2005/36/EF] (1) artikel 21, 22 og 24, at en medlemsstat, hvor der består en pligt til at følge en uddannelse på fuld tid, og hvor der som følge heraf gælder et forbud mod, at personer kan være optaget på to videregående uddannelser samtidigt, automatisk skal anerkende uddannelsesbeviser, som i oprindelsesmedlemsstaten derimod er opnået samtidigt eller i løbet af perioder, som delvist overlapper hinanden?
            
         
               2)
            
            
               Såfremt spørgsmålet besvares bekræftende, kan direktivets artikel 22, litra a), og artikel 21 da fortolkes således, at myndigheden i den medlemsstat, hvor der ansøges om anerkendelse, alligevel har lov til at efterprøve betingelsen om, at denne uddannelse med hensyn til den samlede varighed, niveauet og kvaliteten svarer til heltidsuddannelsen?
            
         
      (1)  Europa-Parlamentets og Rådets direktiv 2005/36/EF af 7.9.2005 om anerkendelse af erhvervsmæssige kvalifikationer (EUT L 255, s. 22).